Jan Steinar Engeli Johansen

Jan Steinar Engeli Johansen (født 1972) er en norsk politiker (FrP). Fra stortingsvalget 2017 til januar 2020 var han fast møtende vara på Stortinget for FrP i Møre og Romsdal.

Johansen var i 1995–1996 formann i Fremskrittspartiets ungdom i Møre og Romsdal, sentralstyremedlem i Fremskrittspartiets Ungdom 1996-1998 og formann i Fremskrittspartiet i Møre og Romsdal i perioden 1999–2000.   

Siden 1999 har han sittet i kommunestyret i Averøy kommune, hvor han har vært medlem av oppvekstutvalget (1999–2003), leder av livsløpsutvalget (2003–2007), og medlem av formannskapet (fra 2007). I perioden 2011–2015 var han Averøys varaordfører. I 2003 ble han valgt inn i fylkestinget i Møre og Romsdal, der han satt helt til han ikke tok gjenvalg i 2011.

I fylkestingsvalget 2015 ble han igjen valgt inn i fylkestinget i Møre og Romsdal, hvor han sitter i utdanningsutvalget.

Johansen arbeider som daglig leder I Norgesbeslag AS, og er i tillegg styreleder og styremedlem i flere private og offentlige selskaper.

Han var tredje vararepresentant til Stortinget for FrP i Møre og Romsdal i perioden 1997–2001, og til stortingsvalget 2017 var han FrPs tredjekandidat. Han ble fast møtende vararepresentant fra september 2017 siden første- og andrekandidatene Sylvi Listhaug og Jon Georg Dale havnet i regjering.

 Referanser 

 Eksterne lenker 


Kategori:Lokalpolitikere i Averøy
Kategori:FrP-politikere i Møre og Romsdal